CELEX: 62014TN0681
Language: et
Date: 2014-09-18 00:00:00
Title: Kohtuasi T-681/14: 18. septembril 2014 esitatud hagi — El-Qaddafi versus nõukogu

1.12.2014   
            
            
               ET
            
            
               Euroopa Liidu Teataja
            
            
               C 431/31
            
         18. septembril 2014 esitatud hagi — El-Qaddafi versus nõukogu
   (Kohtuasi T-681/14)
   (2014/C 431/54)
   Kohtumenetluse keel: inglise
   
      Pooled
   
   
      Hageja: Aisha Muammer Mohamed El-Qaddafi (Muscat, Omaan) (esindaja: barrister J. Jones)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               võtta kodukorra artikli 64 alusel menetlust korraldav meede, mis nõuaks, et nõukogu avaldaks kogu teabe selle kohta, miks hageja kati vaidlustatud meetmete nimekirja;
            
         
               —
            
            
               tühistada tervikuna või osaliselt nõukogu otsus 2011/137/ÜVJP piiravate meetmete kohta seoses olukorraga Liibüas, muudetud nõukogu 23. juuni 2014. aasta otsusega 2014/380/ÜVJP, hagejat puudutavas osas;
            
         
               —
            
            
               tühistada tervikuna või osaliselt nõukogu 2. märtsi 2011. aasta määrus (EL) nr 204/2011, rakendatud nõukogu 23. juuni 2014. aasta rakendusmäärusega (EL) nr 689/2014, millega rakendatakse millega rakendatakse määruse (EL) nr 204/2011 (piiravate meetmete kohta seoses olukorraga Liibüas) artikli 16 lõiget 2, hagejat puudutavas osas;
            
         
               —
            
            
               mõista hageja kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               —
            
            
               Esimene väide, et Üldkohus on pädev vaatama üle nende Euroopa Liidu Nõukogu poolt hageja suhtes võetud piiravate meetmete õiguspärasuse, mis võeti vastu selleks, et jõustada ÜRO Julgeolekunõukogu poolt Liibüaga seoses kehtestatud sanktsioonide korda. Hageja väidab, et EL-i meetmed, millega rakendatakse rahvusvahelisel tasandil otsustatud piiravaid meetmeid, ei ole kohtulikult puutumatud, kuna nendega rakendatakse ÜRO Julgeolekunõukogu resolutsioone ÜRO põhikirja VII peatüki alusel.
            
         
               —
            
            
               Teine väide, et Üldkohus on pädev põhjalikult ja sisuliselt läbi vaatama nende vaidlustatud EL-i piiravate meetmete õiguspärasuse, mis rakendavad ÜRO Julgeolekunõukogu resolutsioone, millega kehtestatakse piiravad meetmed hageja suhtes. See hõlmab ka seda, kas põhistused, millele nõukogu tugines oma otsuses, kinnitada hageja kandmine nimekirja, on põhjendatud ja piisavalt üksikasjalikud ja konkreetsed.
            
         
               —
            
            
               Kolmas väide, et vaidlustatud EL-i meetmed rikuvad hageja kaitseõigusi ja õigust tõhusale kohtulikule kaitsele. Hageja väidab, et nõukogu ei esitanud talle põhjendusi ega mingeid konkreetseid tõendeid, mis õigustaks seda, et ta on jätkuvat nimekirja kantud.
            
         
               —
            
            
               Neljas väide, et vaidlustatud EL-i meetmed rikuvad proportsionaalsuse põhimõtet ja hageja põhiõigusi, seal hulgas õigust omandile ja õigust era- ja perekonnaelu austamisele.
            
         
               —
            
            
               Viies väide, et hageja kandmine nimekirja on põhjendamatu, ebatäpne, põhjendamata ja ei ole piisavalt üksikasjalik, kuna hageja ei kujuta endast mingit ohtu rahvusvahelisele rahule ja julgeolekule. Hageja väidab, et jätkuv nimekirjas olek üksnes sellel alusel, et tal on ametist tagandatud Gaddafi režiimi lahkunud juhiga sugulussidemed, on EL-i õigusega vastuolus. Hageja väidab veel, et teda ei ole kaasatud ühtegi sündmusesse Liibüas, mis oleks ohuks rahvusvahelisele rahule ja julgeolekule.